**Príloha č. 2**

**Záverečné vyhodnotenie podľa čl. V. ods. 3**

**Kontraktu**

medzi

Ministerstvom školstva, vedy, výskumu a športu Slovenskej republiky

a

Štátnym inštitútom odborného vzdelávania

na riešenie úloh v roku 2013

1. **Identifikácia organizácie**

Názov organizácie: **Štátny inštitút odborného vzdelávania (ďalej len „ŠIOV“)**

Sídlo organizácie: **Bellova 54/a, 837 67 Bratislava**

Rezort/Zriaďovateľ: **Ministerstvo školstva, vedy, výskumu a športu SR**

Kontakt: **Telefón /fax: 54 77 67 74**

**e-mail:** [**siov@siov.sk**](mailto:siov@siov.sk)

Riaditeľ: **Ing. Ivan Stankovský, CSc.**

Zástupkyňariaditeľa: **Ing. Gabriela Jakubová**

Zástupca riaditeľa: **Ing. Ján Rusňák**

1. **Trvanie kontraktu**

Kontrakt bol uzatvorený na obdobie od 01. januára 2013 do 31. decembra 2013.

1. **Predmet kontraktu**

Predmetom kontraktu boli nasledujúce úlohy, ktoré vychádzali z Plánu hlavných úloh ŠIOV, boli v súlade s jeho Štatútom, krátkodobými a dlhodobými úlohami Ministerstva školstva, vedy, výskumu a športu Slovenskej republiky obsiahnutými v Programovom vyhlásení vlády Slovenskej republiky ako aj v Národnom programe výchovy a vzdelávania v Slovenskej republike.

ŠIOV vykonal pre Ministerstvo školstva, vedy, výskumu a športu Slovenskej republiky v roku tieto úlohy:

* 1. Organizácia, zabezpečovanie činnosti odborných komisií, v stredných odborných školách, organizácia a zabezpečovanie ich činnosti.

30 000 €

* 1. Zabezpečovanie účasti víťazov národných súťaží ako reprezentantov Slovenska na medzinárodných súťažiach odborných zručností.

15 000 €

* 1. Tvorba normatívov materiálno-technického a priestorového zabezpečenia.

58 850 €

* 1. Priebežné a záverečné vyhodnocovanie experimentálne overovaných učebných a študijných odborov a odborných zameraní v štátnych, súkromných a cirkevných stredných odborných školách.

2 000 €

1. **Plnenie úloh z kontraktu**
   1. **Organizácia, zabezpečovanie činnosti odborných komisií v stredných odborných školách, organizácia a zabezpečovanie ich činnosti.**

Vyhodnotenie

Odborné komisie pre odborné vzdelávanie a prípravu mládeže v stredných odborných školách v Slovenskej republike(ďalej len „odborné komisie“) sú poradnými orgány riaditeľa Štátneho inštitútu odborného vzdelávania s celoštátnou pôsobnosťou. Boli zriadené v roku 2011 na základe úlohy č. 1.1 Kontraktu na rok 2011. Činnosť odborných komisií a ich hodnotenie sa riadi materiálmi:

* Štatút odborných komisiípre odborné vzdelávanie a prípravu mládeže v stredných odborných školách v Slovenskej republike**,**
* Pokyn riaditeľa Štátneho inštitútu odborného vzdelávania k financovaniu a materiálnemu zabezpečeniu činnosti Odborných komisií a Pracovných skupín v zmysle platného Štatútu Odborných komisií pre odborné vzdelávanie a prípravu v stredných odborných školách v Slovenskej republike, schválenými riaditeľom ŠIOV 29. marca 2011 s účinnosťou od 01. apríla 2011.

V roku 2013 bol rozšírený počet odborných komisií o novozriadenú odbornú komisiu pre skupinu študijných odborov 82 Umenie a umelecko-remeselná tvorba I. - Konzervatória. V roku 2013 teda v celkovom počte 23 odborných komisií pôsobilo 245 stálych členov. Na rokovania odborných komisií sú podľa prerokúvania špecifickej problematiky okrem stálych členov prizývaní aj nestáli členovia - zástupcovia orgánov štátnej správy a samosprávy, MŠVVaŠ SR, rezortných ministerstiev, ŠŠI, ŠPÚ, MPC, vysokých škôl a konkrétnych zamestnávateľov.

V priebehu januára - decembra 2013 sa uskutočnilo 22 rokovaní odborných komisií a pracovných skupín (prehľad - príloha 1). Ich program bol v súlade s plnením úloh z PHÚ ŠIOV na rok 2013 orientovaný najmä na tvorbu a posudzovanie normatívov materiálno-technického a priestorového zabezpečenia vybavenosti škôl, posudzovanie a tvorbu návrhov školských vzdelávacích programov pre odborné vzdelávanie a prípravu, posudzovanie návrhov experimentálneho overovania UO/ŠO a ďalšie.

* 1. **Zabezpečovanie účasti víťazov národných súťaží ako reprezentantov Slovenska na medzinárodných súťažiach odborných zručností.**

Vyhodnotenie

## **Súťaž Stredoškolská odborná činnosť** je významná aktivita rozvíjajúca zážitkové tvorivé myslenie, talent, nadanie a zručnosti žiakov stredných škôl. 35. ročník Celoštátnej prehliadky SOČ sa uskutočnil 24. - 27. apríla 2013 v Nových Zámkoch. V školskom roku 2012/2013 sa do súťaže celoštátne zapojilo 5 385 žiakov stredných škôl s 3 931 prácami z 546 stredných škôl. Do celoslovenského kola SOČ do 17 súťažných odborov postúpilo 272 účastníkov z 8 krajov SR.

**Medzinárodné podujatie pre mladých vedcov Expo - Sciences International 2013** sa uskutočnilo v dňoch 13. - 19. septembra 2013 v hlavnom meste Spojených arabských emirátoch, Abu Dhabi, kde sa predstavili 14 víťazi celoštátnej súťaže Stredoškolskej odbornej činnosti v 7 kategóriách: biológia, inžinierstvo, environmentálne analýzy a environmentálny manažment, medicína a zdravotníctvo, veda o počítačoch, technológia a biotechnológia a iné. Žiaci SŠ SR mali jedinečnú príležitosť vymieňať si odborné skúsenosti a porovnať výsledky prác s mladými rovesníkmi z celého sveta. Komunikačné jazykové a odborné zdatnosti im otvorili cestu partnerstiev s vrstovníkmi krajín sveta a profesionálmi vedeckými pracovníkmi. Mnohí prestavili svoje výstupy aj na workshope pred návštevníkmi a odborníkmi. Tu preukázali hlavne výborné spracovanie prác powerpointom v anglickom jazyku a samozrejme pohotovo reagovali v diskusii na otázky. Pútavo a zaujímavo spracovaný poster ako hlavný nástroj prezentácie odbornej práce bol výborným predpokladom ako zaujať návštevníkov.Slávnostný otvárací ceremoniál a predstavenie kultúr sa uskutočnilo podľa programu za účasti 60 krajín sveta a 1600 účastníkov. Účastníci získali nové komunikačné jazykové zručnosti, odborné zručnosti, skúsenosti, ceny, priateľstvá a nové možnosti účasti na aktivitách v zahraničí.

Od školského roku 2007/2008 odborným garantom súťaže žiakov stredných škôl v spracovaní informácií na počítači je Štátny inštitút odborného vzdelávania v Bratislave. **Celoštátna súťaž v spracovaní informácií na počítači** sa konala 21. - 22. marca 2013 a organizačným zabezpečením 47. ročníka bola poverená Stredná odborná škola hotelových služieb a obchodu vo Zvolene. Do celoštátneho kola postúpilo 39 žiakov z 18 stredných škôl.

Na celoštátne kolo nadväzuje každé dva roky medzinárodná súťaž, ktorá je organizovaná vždy v inej krajine, ktorá je členom medzinárodnej organizácie **INTERSTENO**. 49. ročník medzinárodného kongresu INTERSTENO sa konal 13. - 19. júla 2013 v Belgickom meste Gent. Počas celého kongresu sa konali rôzne súťaže týkajúce sa spracovania textov na PC. Zo Slovenska sa týchto súťaží zúčastnili študenti stredných škôl obchodných akadémií a stredných odborných škôl. Všetci boli víťazmi celoslovenského kola v súťaži SIP v rokoch 2012 a 2013. Podľa veku boli kategórie rozdelené na: základné školy, stredné školy a profesionáli. Na súťaži sa prezentovalo celkom 30 krajín sveta (najmä z Európy) s vyše 550 účastníkmi. Naši súťažiaci obstáli v tvrdej celosvetovej konkurencii a v top desiatke obsadili 8. a 10. miesto. V súťažnej disciplíne 30 minútový odpis sa najlepšie umiestnila dvojnásobná majsterka Slovenska Petra Slúková, absolventka odboru obchodná akadémia SOŠ hotelových služieb a obchodu zo Zvolena, ktorá obsadila 8 priečku z počtu 55 účastníkov. Iba o dve miesta, teda na 10. mieste bodoval mladý talent Obchodnej akadémie z Hlohovca Branislav Beňovič. V súťažnej disciplíne korektúra textu sa David Lech zo SOŠ obchodu a služieb z Prešova umiestnil v prvej dvadsiatke z počtu 40 súťažiacich.

**ENERSOL SK** je súťaž zameraná na využitie alternatívnych zdrojov energie. Súťaží sa v troch kategóriách, hlavná - projekt o technológiách a materiáloch v oblasti energií a znižovania emisií v doprave, tvorivá - hotové výrobky a makety, vedľajšia - tvorivá umelecká činnosť (plagáty, propagačné predmety, atď.).

**Medzinárodná súťaž ENERSOL 2013 -** využitie alternatívnych zdrojov energie sa konala 16. apríla 2013 v Českej republike, v meste Tábor. Kapitánom slovenského družstva a zároveňmanažér projektu Enersol SK pre SR bol Mgr. Pavol Paradeiser, riaditeľ SOŠ Senica. Vybraní študenti nás aj tento úspešne reprezentovali na medzinárodnej súťaži ENERSOL so zameraním na alternatívne zdroje energie. Prezentovalo sa tu celkom 6 krajín Európy (SR, ČR, Poľsko, Nemecko, Rakúsko, Slovinsko) s 26 účastníkmi. Naši 2 súťažiaci Lucia Pavlíková a Richard Melichar úspešne obstáli v tvrdej konkurencii a v top desiatke obsadili 3. a 8. miesto. Ako družstvo sa Slovenská republika umiestnila na 2. mieste.

* 1. **Tvorba normatívov materiálno-technického a priestorového zabezpečenia.**

Vyhodnotenie

Na základe úlohy č. 2.3. Kontraktu na rok 2013 bolo vytvorených 46 normatívov študijných a učebných odborov SOŠ, z toho 24 normatívov pre učebné odbory a 22 normatívov pre študijné odbory:

Normatívy učebných odborov:

1. 2464 H strojný mechanik
2. 2752 F výroba úžitkového skla
3. 2977 H cukrár kuchár
4. 2954 H mäsiar
5. 2955 H mäsiar, lahôdkar
6. 3161 F praktická žena
7. 3178 F výroba konfekcie
8. 3179 F textilná výroba
9. 3146 H tkáč
10. 3151 H pletiar
11. 3355 H stolár
12. 3473 H 06 polygraf - grafik
13. 3473 H 07 polygraf - tlačiar
14. 3473 H 08 polygraf - knihár
15. 3663 H tesár
16. 3684 H strechár
17. 4529 H pracovník pre záhradnú tvorbu, zeleň a služby
18. 4571 H záhradník
19. 4569 H viazač - aranžér kvetín
20. 6452 H fotograf
21. 6456 H kaderník
22. 8571 H umelecká vyšívačka
23. 8572 H umelecká čipkárka
24. 8582 H umelecký krajčír

Normatívy študijných odborov:

1. 2447 K mechanik hasičskej techniky
2. 2413 K mechanik strojov a zariadení
3. 2426 K programátor obrábacích a zváracích strojov a zariadení
4. 2675 L 03 elektrotechnika - elektronické zariadenia
5. 2675 L 02 elektrotechnika - výroba a prevádzka strojov a zariadení
6. 2675 L 01 elektrotechnika - energetika
7. 2675 M elektrotechnika (širokoprofilový)
8. 2697 K mechanik elektrotechnik
9. 2737 L sklársky a keramický priemysel
10. 3125 L odevníctvo
11. 3139 L textilný priemysel
12. 3341 K operátor drevárskej a nábytkárskej výroby
13. 3650 M staviteľstvo
14. 3692 M geodézia, kartografia a kataster
15. 3765 M technika a prevádzka dopravy
16. 4511 L záhradníctvo
17. 6352 M obchod a podnikanie
18. 6341 M škola podnikania
19. 7276 M informačné systémy a služby
20. 7646 M vychovávateľstvo - opatrovateľská činnosť
21. 8298 M odevný dizajn
22. 8237 Q modelárstvo a návrhárstvo odevov

Na tvorbe normatívov sa podieľalo **24 pracovných skupín**, v ktorých pracovalo **99** členov, zástupcov pedagogických zamestnancov, zamestnávateľov, komôr, cechov, zväzov a samosprávnych krajov.

Normatív pre učebné priestory a ich vybavenie pre všeobecnovzdelávacie predmety študijných a učebných odborov stredných odborných škôl v Slovenskej republike vypracovali a aktualizovali v roku 2013 zamestnanci Štátneho pedagogického ústavu v Bratislave a je súčasťou každého normatívu.

* 1. **Priebežné a záverečné vyhodnocovanie experimentálne overovaných učebných a študijných odborov a odborných zameraní v štátnych, súkromných a cirkevných stredných odborných školách.**

Vyhodnotenie

Štátny inštitút odborného vzdelávania vypracoval harmonogram priebežného hodnotenia a záverečného vyhodnotenia experimentálnych učebných a študijných odborov v školskom roku 2012/2013. Dotazník priebežného hodnotenia experimentálnych učebných a študijných odborov zaslal dňa 12. júna 2013 na 25 SOŠ a na 2 špeciálne školy Slovenskej republiky, ktoré majú v sieti experimentálne učebné a študijné odbory a s ktorými sme uzatvorili dohodu o garancii experimentálneho overovania.

V školskom roku 2012/2013 na stredných školách v Slovenskej republike bolo určených na overovanie v garancii ŠIOV **54** experimentálnych študijných a učebných odborov a ich odborných zameraní, kde sa predpokladalo pokračovanie overovania aj v školskom roku 2013/2014. Štruktúra overovaných experimentálnych študijných a učebných odborov bola nasledovná:

|  |  |
| --- | --- |
| **Druh odborov SOŠ** | **Počet** |
| študijné odbory s odbornou praxou a ich odborné zamerania | 14 |
| študijné odbory s odborným výcvikom a ich odborné zamerania | 10 |
| učebné odbory a ich odborné zamerania | 4 |
| učebné odbory na špeciálnych školách | 2 |
| učebné odbory, ktorých absolvovaním žiak získa nižšie stredné odborné vzdelanie | 1 |
| študijné odbory PMŠ | 12 |
| študijné odbory konzervatórií | 11 |
| **Spolu** | **54** |

Priebežné vyhodnotenie experimentálnych učebných a študijných odborov za školský rok 2012/1013 zaslal ŠIOV na Ministerstvo školstva, vedy, výskumu a športu Slovenskej republiky dňa 19. septembra 2013 pod č. OOVP/97/2013. Dodatok k priebežnému vyhodnoteniu experimentálnych študijných odborov konzervatórií zaslal ŠIOV ministerstvu dňa 22. novembra 2013 pod č. OOVP/135/2013.

Štátny inštitút odborného vzdelávania vypracoval harmonogram záverečného hodnotenia experimentálnych učebných a študijných odborov v školskom roku 2012/2013. Dotazník záverečného hodnotenia experimentálnych učebných a študijných odborov zaslal ŠIOV dňa 07. októbra 2013 trom školám Slovenskej republiky, ktoré majú v sieti experimentálne učebné a študijné odbory. Podklady k priebežnému vyhodnoteniu za jednotlivé učebné a študijné odbory vypracovali odborní zamestnanci ŠIOV, odboru OVP.

V školskom roku 2012/2013 bolo na stredných školách v Slovenskej republike určených na overovanie **11** experimentálnych učebných a študijných odborov, kde sa predpokladalo ukončenie overovania. Štruktúra overovaných experimentálnych študijných a odborov bola nasledovná:

|  |  |
| --- | --- |
| **Druh odborov SOŠ** | **Počet** |
| študijné odbory s odbornou praxou a ich odborné zamerania | 9 |
| študijné odbory VOŠ | 1 |
| učebné odbory a ich odborné zamerania | 1 |
| **Spolu** | **11** |

Záverečné vyhodnotenie experimentálnych učebných a študijných odborov za školský rok 2012/1013 zaslal ŠIOV na Ministerstvo školstva, vedy, výskumu a športu Slovenskej republiky dňa 29. októbra 2013 pod č. OOVP/126/2013. Dodatok k priebežnému a záverečnému vyhodnoteniu experimentálnych študijných odborov zaslal ŠIOV ministerstvu dňa 17. decembra 2013 pod č. OOVP/144/2013. Podklady k záverečnému vyhodnoteniu za jednotlivé učebné a študijné odbory vypracovali odborní zamestnanci ŠIOV, odboru OVP.

1. **Hlavné skupiny užívateľov výstupov organizácie**

Činnosti, aktivity, služby, výstupy, ktoré ŠIOV zabezpečuje a vytvára vyplývajú predovšetkým z potrieb a požiadaviek ústredného orgánu MŠVVaŠ SR, stredných odborných škôl, ich zriaďovateľov a odberateľov absolventov stredných odborných škôl. Odberateľmi výstupov sú:

* + stredné odborné školy,
  + krajské školské úrady,
  + školské orgány samosprávnych krajov,
  + zriaďovatelia súkromných a cirkevných škôl,
  + Ministerstvo školstva, vedy, výskumu a športu SR,
  + priamo riadené organizácie MŠVVaŠ SR,
  + sociálni partneri - inštitúcie a organizácie trhu práce (profesijné komory, zamestnávateľské zväzy a združenia, družstvá, firmy a pod.),
  + médiá (tlač, rozhlas, televízia),
  + Národné observatórium pre stredné odborné vzdelávanie,
  + UNESCO.

Bratislava 05. marca 2014

**Ing. Gabriela Jakubová**

zástupkyňa riaditeľa

poverená zastupovaním riaditeľa ŠIOV

**Príloha č. 1.1**

**Prehľad rokovaní Odborných komisií a Pracovných skupín realizovaných v roku 2013**

1. Rokovanie Odbornej komisie pre skupinu odborov ***62 Ekonomické vedy, 63, 64 Ekonomika a organizácia, obchod a služby I, II*** - 15. januára 2013.
2. Rokovanie Odbornej komisie pre skupinu odborov ***27 Technická chémia silikátov*** -14. marca 2013.
3. Rokovanie Odbornej komisie pre skupinu odborov ***82, 85 Umenie a umeleckoremeselná tvorba*** I, II - 18. marca 2013.
4. Rokovanie Odbornej komisie pre skupinu odborov ***72 Publicistika, knihovníctvo a vedecké informácie*** - 24. apríla 2013.
5. Rokovanie Odbornej komisie pre skupinu odborov ***34 Polygrafia a médiá*** - 30. mája 2013.
6. Rokovanie Pracovnej skupiny Odbornej komisie pre skupinu odborov ***75 Pedagogické vedy, 76 Učiteľstvo*** - 03. júna 2013.
7. Rokovanie Odbornej komisie pre skupinu odborov ***27 Technická chémia silikátov*** - 05. - 06. júna 2013.
8. Rokovanie Odbornej komisie pre skupinu odborov ***45 Poľnohospodárstvo, lesné hospodárstvo a rozvoj vidieka I, II*** - 11. - 12. júna 2013.
9. Rokovanie Odbornej komisie pre skupinu odborov ***72 Publicistika, knihovníctvo a vedecké informácie*** - 25. júna 2013.
10. Rokovanie Odbornej komisie pre skupinu odborov ***26 Elektrotechnika*** - 11. septembra 2013.
11. Rokovanie Odbornej komisie pre skupinu odborov ***34 Polygrafia a médiá*** - 15. septembra 2013.
12. Rokovanie Odbornej komisie pre skupinu odborov ***72 Publicistika, knihovníctvo a vedecké informácie*** - 25. septembra 2013.
13. Rokovanie Odbornej komisie pre skupinu odborov ***75 Pedagogické vedy, 76 Učiteľstvo*** - 03. októbra 2013.
14. Rokovanie Odbornej komisie pre skupinu odborov ***82 Umenie a umeleckoremeselná tvorba I - Konzervatória*** - 15. októbra 2013.
15. Rokovanie Pracovnej skupiny Odbornej komisie pre skupinu odborov ***82, 85 Umenie a umeleckoremeselná tvorba I, II*** - 16. októbra 2013.
16. Rokovanie Odbornej komisie pre skupinu odborov ***82, 85 Umenie a umeleckoremeselná tvorba I, II*** - 22. októbra 2013.
17. Rokovanie Pracovnej skupiny Odbornej komisie pre skupinu odborov ***82, 85 Umenie a umeleckoremeselná tvorba I, II*** - 25. októbra 2013.
18. Rokovanie Pracovnej skupiny Odbornej komisie pre skupinu odborov ***28 Technická a aplikovaná chémia*** - 15. novembra 2013.
19. Rokovanie Pracovnej skupiny Odbornej komisie pre skupinu odborov ***82, 85 Umenie a umeleckoremeselná tvorba I, II*** - 21. novembra 2013.
20. Rokovanie Pracovnej skupiny Odbornej komisie pre skupinu odborov ***37 Doprava, pošty a telekomunikácie*** - 11. decembra 2013
21. Rokovanie Pracovnej skupiny Odbornej komisie pre skupinu odborov ***82, 85 Umenie a umeleckoremeselná tvorba I, II*** - 11. decembra 2013.
22. Rokovanie Odbornej komisie pre skupinu odborov ***82 Umenie a umeleckoremeselná tvorba I - Konzervatória*** - 11. decembra 2013.